Diari Oficial de la Generalitat Valenciana


Sumari del DOGV 7329, del 31-07-2014 (2014/7215)

RESOLUCIÓ de 16 de juliol de 2014, del president de l'Institut Valencià de Competitivitat Empresarial (IVACE), per la qual es convoca el fons de compensació previst en el marc del Pla Eòlic de la Comunitat Valenciana, per a l'exercici 2014.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7329

Data del DOGV
:   31-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7215


Data del document
:   16-07-2014

Organisme emissor
:   Institut Valencià de Competitivitat Empresarial

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 16 de juliol de 2014, del president de l'Institut Valencià de Competitivitat Empresarial (IVACE), per la qual es convoca el fons de compensació previst en el marc del Pla Eòlic de la Comunitat Valenciana, per a l'exercici 2014. [2014/7215]  
El Pla Eòlic de la Comunitat Valenciana (PECV) va ser aprovat per l'Acord de 26 de juliol de 2001, del Govern Valencià, amb caràcter de pla d'acció territorial sectorial, amb l'objecte de regular la instal·lació de parcs eòlics en les zones qualificades com a aptes per a l'esmentat fi. En el capítol 5 del PECV se'n formulen els objectius, els quals inclouen els diferents camps amb què el pla té relació. Entre estos estan els objectius de caràcter socioeconòmic i més concretament els que es referixen a la introducció d'efectes de reequilibri territorial a partir de l'actuació en les zones socioeconòmicament més desfavorides de la Comunitat Valenciana, de manera que l'espai físic que servix de suport als parcs eòlics reba part dels beneficis que el seu propi recurs genera.  
  
En este sentit, en el capítol 7 del PECV, on s'analitzen les actuacions de compensació derivades de la implantació d'instal·lacions eòliques, s'establix que l'aplicació dels objectius globals de compensació i equilibri territorial proposats pel pla suposarà l'ampliació d'estos efectes i estendrà els beneficis al conjunt territorial suport de l'actuació, incloent-hi aquells municipis amb recurs eòlic els emplaçaments dels quals siguen descartats per raons tècniques o de protecció mediambiental, així com els que siguen objecte d'implantació de línies elèctriques d'evacuació de l'energia generada pels parcs eòlics.  
  
Estes mesures de compensació van quedar concretades i delimitades en el seu àmbit d'aplicació, duració, termini i quanties en els plans energètics presentats pels promotors en el corresponent procediment de lliure concurrència per a l'adjudicació de zones eòliques, les bases del qual s'arrepleguen en l'Orde de 31 de juliol de 2001, de la Conselleria d'Indústria i Comerç, per la qual es fa la convocatòria pública per al desplegament i l'execució del Pla Eòlic de la Comunitat Valenciana. Així mateix, d'acord amb el que establix el punt quart de la Resolució de 25 de febrer de 2003, del conseller d'Indústria, Comerç i Energia, sobre convocatòria per al desplegament i l'execució del Pla Eòlic de la Comunitat Valenciana, els promotors dels projectes seleccionats per a les diferents zones hauran de complir els compromisos de contribució a les estratègies d'actuació del PECV en la forma i els terminis que es determinen en les condicions particulars de la notificació de preselecció de la Comissió del Pla Eòlic i en els plans energètics seleccionats. Per al seu desenrotllament, vigilància i execució serà exigible, si és el cas, la subscripció de convenis o acords amb les administracions o organismes públics corresponents.  
A través de la Llei 10/2006, de 26 de desembre, de Mesures Fiscals, de Gestió Administrativa i Financera, i d'Organització de la Generalitat, modificada per la Llei 16/2008, de 22 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, modificada, al seu torn, per la Llei 10/2012, de 21 de desembre, de Mesures Fiscals, de Gestió Financera i Administrativa, i d'Organització de la Generalitat, es crea el fons de compensació previst en el marc del Pla Eòlic de la Comunitat Valenciana (PECV), destinat a aquells municipis i mancomunitats de municipis inclosos en l'àmbit d'afecció d'alguna de les 15 zones aptes per a albergar instal·lacions eòliques arreplegades en este. L'extinta Agència Valenciana de l'Energia (AVEN) serà l'encarregada de la gestió ordinària de l'esmentat fons de compensació, de conformitat amb les directrius establides en la corresponent orde de la conselleria competent en matèria d'energia, a través de la qual se'n regularan les normes d'aplicació.  
  
En este sentit, mitjançant l'Orde de 4 de gener de 2007, de la Conselleria d'Infraestructures i Transport, s'establix la naturalesa i el règim de distribució del fons de compensació per al desenrotllament d'actuacions en el marc del Pla Eòlic de la Comunitat Valenciana.  
La Llei 1/2013, de 21 de maig, de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat, establix, en l'article 24, la supressió de l'Agència Valenciana de l'Energia, entitat de dret públic creada per la Llei 8/2001, de 26 de novembre, de la Generalitat, així com que les funcions que l'ordenament jurídic li atribuïx seran assumides per l'Institut Valencià de Competitivitat Empresarial (IVACE), que se subrogarà en la posició de l'Agència en tots els drets i obligacions que li corresponguen i en tots els seus procediments i relacions jurídiques.  
  
Per Decret 4/2013, de 4 de gener, del Consell, s'aprova el Reglament d'Organització i Funcionament de l'Institut Valencià de Competitivitat Empresarial, en què s'establixen les funcions pròpies d'este, entre les quals estan l'anàlisi, l'assessorament i l'execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic. Igualment, correspon a l'Institut Valencià de Competitivitat Empresarial establir, gestionar i tramitar línies d'ajuda i els incentius dirigits a la conservació, l'estalvi, la diversificació, el desenrotllament energètic i les energies renovables.  
  
Per això, i en virtut del que disposen l'article 4 del Reglament d'Organització i Funcionament de l'Institut Valencià de Competitivitat Empresarial i l'article 2.3 de l'esmentada Orde de 4 de gener de 2007, de la Conselleria d'Infraestructures i Transport, resolc:  
  
  
Article 1. Objecte i àmbit  
L'objecte d'esta resolució és convocar per a l'exercici 2014 el fons de compensació previst en el marc del Pla Eòlic de la Comunitat Valenciana (PECV) i aprovar per al dit exercici la quantia i distribució del fons per zones eòliques que s'arreplega en l'annex I.  
  
  
Article 2. Marc normatiu  
La gestió i el règim de distribució del fons de compensació es farà d'acord amb el que establix l'Orde de la Conselleria d'Infraestructures i Transport, de data 4 de gener de 2007, publicada en el Diari Oficial de la Comunitat Valenciana núm. 5.442, de 2 de febrer de 2007, que regula les normes d'aplicació del fons de compensació previst en el marc del Pla Eòlic de la Comunitat Valenciana (PECV), creat per la Llei 10/2006, de 26 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, modificada per la Llei 16/2008, de 22 de desembre, de Mesures Fiscals, de Gestió Financera i Administrativa, i d'Organització de la Generalitat, modificada, al seu torn, per la Llei 10/2012, de 21 de desembre, de Mesures Fiscals, de Gestió Financera i Administrativa, i d'Organització de la Generalitat.  
  
  
Article 3. Distribució del fons  
L'ingrés realitzat per l'empresa titular de les instal·lacions eòliques anirà destinat als municipis i les mancomunitats de municipis de la Comunitat Valenciana inclosos en l'àmbit d'afecció de l'esmentada zona, per a la realització de les actuacions que es detallen en l'article 4 d'esta resolució.  
  
Article 4. Actuacions susceptibles de suport  
1. El fons podrà anar destinat a actuacions d'inversió dels tipus i les característiques següents:  
1.1. Projectes de millora d'infraestructures rurals i servicis.  
- Millora en camins rurals d'accés a muntanyes.  
- Millora de la xarxa viària rural d'accés a pedanies, caserius, alqueries i edificacions rurals aïllades.  
- Instal·lació de punts d'enllumenat públic en vials d'accés a pedanies, caserius, alqueries i edificacions rurals aïllades.  
- Treballs d'electrificació rural encaminats a estendre la xarxa d'energia elèctrica a alqueries, granges, instal·lacions o edificacions rurals aïllades.  
- Treballs de millora de la xarxa d'energia elèctrica, com ara substitució o ampliació de línies elèctriques aèries o subterrànies, suports, centres de transformació, elements auxiliars de xarxa, etc.  
- Neteja millora de vies pecuàries, desbrossament, consolidació de ferm, concreció de límits, senyalització, etc.  
- Qualsevol altre que supose la millora d'infraestructures rurals i servicis.  
1.2. Projectes d'impuls de les energies renovables.  
- Organització de campanyes divulgatives, a través de tríptics, fullets o altres mitjans, sobre els beneficis ambientals i socioeconòmics de la implantació d'instal·lacions d'aprofitament d'energies renovables.  
  
- Realització de xarrades i cicles de conferències sobre les energies renovables.  
- Organització de fòrums de debat i taules redones en centres socials i culturals sobre les energies renovables i el seu paper en el futur escenari energètic.  
- Organització de tallers o aules pràctiques relacionats amb els dispositius d'aprofitament d'energies renovables.  
- Construcció de centres demostratius destinats a l'estudi o la difusió de les energies renovables.  
- Promoció del coneixement sobre energies renovables a través de concursos, premis, etc.  
- Construcció i equipament d'instal·lacions d'aprofitament de les energies renovables.  
- Qualsevol altre que tinga com a fi l'impuls de les energies renovables.  
1.3. Projectes de millora de les condicions socioeconòmiques.  
- Projectes que incidisquen en la millora de l'entorn social i econòmic.  
2. Els costos elegibles que entren en el càlcul a l'efecte del repartiment dels fons són els següents:  
- Les inversions en immobilitzat: cost de mà d'obra externa, execució material, equips i instal·lacions, destinats en exclusiva a l'execució material del projecte, IVA inclòs.  
- Costos de projecte i direcció d'obra, si es tracta de contractacions externes, IVA inclòs.  
- Costos de mà d'obra pròpia, sempre que es trobe vinculada exclusivament al projecte presentat.  
3. La quantitat assignada a cada projecte es determinarà d'acord amb el pressupost d'inversió presentat pel sol·licitant i no podrà superar el 100 % del dit pressupost.  
  
Article 5. Presentació de sol·licituds i termini  
1. Les sol·licituds per a l'obtenció dels fons hauran de dirigir-se a l'Institut Valencià de Competitivitat Empresarial (Energia), Ciutat Administrativa 9 d'octubre, torre 2, c/ Castán Tobeñas 77, 46293 València, i s'hauran de presentar en l'imprés normalitzat en qualssevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'opte per presentar la sol·licitud en una oficina de correus, haurà de fer-se en sobre obert perquè la instància siga datada i segellada per l'oficina de correus abans de ser certificada.  
  
2. Els sol·licitants hauran de presentar la documentació següent:  
a) Sol·licitud en imprés normalitzat disponible en la pàgina web ?http://www.ivace.es?.  
b) Documentació acreditativa i identificativa del sol·licitant i, si és el cas, del representant legal.  
c) Dades de domiciliació bancària segons model facilitat per l'Institut Valencià de Competitivitat Empresarial.  
d) Memòria de l'actuació on es descriuen els aspectes següents:  
- Descripció de l'actuació proposada, objectius perseguits i mitjans utilitzats.  
- Pla i calendari de l'actuació.  
- Pressupost estimat de la inversió amb indicació de les fonts de finançament (incloses les subvencions).  
- Justificació de l'interés de l'actuació.  
- Especificació de l'àrea o extensió de territori afectada.  
- Nombre de població o activitats econòmiques beneficiades amb l'actuació.  
- Característiques principals de l'actuació.  
- Ubicació exacta del projecte.  
e) Declaració de subvencions sol·licitades o concedides per altres administracions públiques o ens públics o privats, per al finançament del projecte.  
3. Les sol·licituds es presentaran amb anterioritat a l'execució de l'actuació i no podran seleccionar-se projectes iniciats abans de la presentació de l'esmentada sol·licitud. Els sol·licitants podran executar els projectes una vegada presentada la sol·licitud, sense necessitat d'esperar que la resolució de distribució del fons es produïsca i sense que això prejutge la decisió que finalment s'hi adopte.  
4. Els sol·licitants que presenten més d'una sol·licitud hauran d'indicar-ne l'orde de prioritat.  
5. El termini de presentació de sol·licituds serà de dos mesos comptats a partir de l'endemà de la data de publicació d'esta resolució en el Diari Oficial de la Comunitat Valenciana.  
6. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'adjunte la documentació que d'acord amb esta resolució resulte exigible, es demanarà a l'interessat que, en el termini de 10 dies, esmene la falta o adjunte els documents preceptius, amb indicació que, si no ho fa així, es considerarà que ha desistit de la seua petició.  
  
  
Article 6. Criteris d'avaluació de les sol·licituds  
La valoració de les actuacions sol·licitades es farà aplicant els criteris següents:  
a) Característiques del municipi o comunitat de municipis. De manera prioritària i per este orde:  
a.1) Actuacions proposades per ajuntaments o mancomunitats de municipis els municipis dels quals no alberguen parcs eòlics però suporten infraestructures d'evacuació de l'energia elèctrica generada en estos.  
  
a.2) Actuacions proposades per ajuntaments o mancomunitats de municipis els municipis dels quals no alberguen parcs eòlics però resulten afectats visualment per estos des d'algun punt del seu nucli urbà.  
  
a.3) Actuacions proposades per ajuntaments o mancomunitats de municipis els municipis dels quals no alberguen parcs eòlics però suporten infraestructures d'obra nova o ampliació de camins d'accés a parcs.  
  
a.4) Actuacions proposades per ajuntaments o mancomunitats de municipis els municipis dels quals alberguen parcs eòlics i, en este cas, l'orde de prioritat serà inversament proporcional al nombre d'aerogeneradors suportats i directament proporcional al grau d'afecció provocat per estos.  
b) Característiques i interés del projecte des del punt de vista social, mediambiental i econòmic.  
c) Distribució equilibrada temporal dels fons entre els municipis.  
  
d) Previsió de finançament addicional de l'actuació, incloent-hi ajudes públiques o fons propis.  
  
Article 7. Resolució de distribució del fons  
1. L'Institut Valencià de Competitivitat Empresarial podrà demanar del sol·licitant l'aportació addicional d'altres documents o dades aclaridores que estime necessaris per a resoldre la sol·licitud presentada.  
  
2. Una vegada rebudes les sol·licituds i la documentació addicional requerida, estes seran avaluades per una Comissió de Valoració, que elevarà una acta amb la proposta de resolució al president de l'Institut Valencià de Competitivitat Empresarial.  
La Comissió de Valoració estarà composta pel director general d'Energia de la Generalitat, en qualitat de director adjunt de l'IVACE, qui la presidirà; pel subdirector general d'Energia i Mines de la Direcció General d'Energia, i per un cap d'àrea i un tècnic de la unitat administrativa de Negoci d'Energia de l'IVACE, designats a este efecte.  
  
3. Valorada la sol·licitud, l'Institut Valencià de Competitivitat Empresarial podrà demanar al sol·licitant la modificació o millora voluntària dels termes d'aquella, cosa que este haurà de fer en un termini màxim de deu dies des del requeriment corresponent.  
4. La distribució del fons la realitzarà el president de l'Institut Valencià de Competitivitat Empresarial mitjançant una resolució en què es fixarà expressament la quantia assignada i l'import de la inversió a què es dóna suport. Per a la distribució del fons de compensació, es tindrà en compte l'existència i la disponibilitat de les quantitats integrants del fons de compensació per a esta convocatòria en cada una de les zones efectivament ingressades per les empreses titulars de les instal·lacions eòliques. Esta resolució podrà ser objecte de desplegament a través de la subscripció del corresponent conveni entre l'IVACE i l'entitat beneficiària, en què s'establisquen les condicions i obligacions concretes que n'afecten el desenrotllament, sense que en cap cas puguen contravindre el que disposa la resolució de distribució.  
Amb caràcter previ a la distribució, en l'esmentada resolució quedarà determinada la quantitat que ha de percebre l'IVACE en concepte de gestió de projectes, en el moment d'ordenar el pagament de les quantitats assignades, d'acord amb el que establix l'article 48. tres de la Llei 10/2006, de 26 de desembre, de Mesures Fiscals, de Gestió Financera i Administrativa, i d'Organització de la Generalitat, en la redacció que en fa la Llei 10/2012, de 21 de desembre, de Mesures Fiscals, de Gestió Financera i Administrativa, i d'Organització de la Generalitat.  
  
5. La resolució es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
6. El termini màxim per a resoldre les sol·licituds serà de tres mesos comptats des de la data de finalització del termini de presentació de les esmentades sol·licituds. Transcorregut el termini sense que s'hi haja dictat una resolució, s'entendrà desestimada la sol·licitud en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
7. Les resolucions a què es referixen els paràgrafs anteriors esgoten la via administrativa i contra estes podrà interposar-se un recurs potestatiu de reposició davant del president de l'IVACE en el termini d'un mes, comptat des de l'endemà de la seua notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé un recurs contenciós administratiu davant del jutjat contenciós administratiu competent, en el termini de dos mesos a comptar de l'endemà de la notificació de la resolució de concessió corresponent, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
8. Una vegada aprovada la distribució del fons, el titular haurà de presentar en l'Institut Valencià de Competitivitat Empresarial, en el termini d'un mes des de la data de notificació de la resolució de distribució del fons, un projecte de l'obra o instal·lació subscrit per un tècnic competent o, si és el cas, un programa detallat de l'actuació a realitzar.  
  
  
Article 8. Resolució d'incidències  
1. El director adjunt de l'IVACE en matèria d'energia resoldrà les incidències que es produïsquen després de la distribució del fons, i en especial en els supòsits de:  
- Canvi de les característiques del projecte: ubicació, denominació, etc.  
- Pròrrogues per a la presentació i l'execució de l'actuació i per al compliment de les condicions particulars de la concessió i l'execució de l'actuació, amb caràcter excepcional.  
- Pròrrogues del termini per a l'aportació de documents acreditatius de l'execució de l'actuació o d'altres documents exigits als beneficiaris, a l'efecte de liquidació dels fons.  
2. El beneficiari haurà de comunicar, en qualsevol moment de la vigència de l'expedient, altres ajudes públiques o privades que haguera obtingut o sol·licitat per al mateix projecte després de la data de presentació de la sol·licitud.  
  
Article 9. Control de les accions  
L'Institut Valencià de Competitivitat Empresarial, pels seus mitjans o pels que considere oportuns, podrà en tot moment efectuar totes les accions de verificació, comprovació i inspecció de l'actuació que considere necessàries, així com la gestió administrativa derivada de l'execució d'esta resolució.  
  
  
Article 10. Liquidació dels fons  
1. La liquidació dels fons es farà efectiva d'una sola vegada, després d'acreditar-se la finalització de l'actuació en la totalitat, d'acord amb el projecte o programa presentat i en els termes fixats per la resolució de distribució del fons. Serà admissible la presentació de certificats parcials d'obra, i en este cas les quantitats es liquidaran proporcionalment a l'import de la inversió corresponent a l'actuació parcial finalitzada.  
  
2. Als efectes del que establix el punt anterior, els beneficiaris, en el termini d'un mes des de l'execució del projecte en la totalitat o en les fases previstes, i en tot cas abans de l'1 de març de l'any següent al de la notificació de la resolució, llevat que per circumstàncies concurrents s'establisca un termini distint en la resolució de concessió de l'ajuda, hauran de presentar:  
a) Certificats de contracció del gasto, expedits per l'interventor o secretari de la corporació local, en què conste l'acord de reconeixement de l'obligació per l'òrgan competent.  
b) Acreditació, si és el cas, del compliment de les característiques, obligacions i condicions que s'hagueren establit en el projecte o programa presentat junt amb la sol·licitud o en la resolució.  
c) Si és el cas, certificat d'obra subscrit per un tècnic competent.  
  
Article 11. Minoració i revocació dels fons assignats  
1. L'alteració d'alguna de les característiques de l'actuació aprovada, l'obtenció d'ajudes públiques addicionals, l'incompliment de les condicions i els terminis establits en la resolució de distribució del fons, l'execució parcial de l'actuació i la insuficient justificació dels gastos efectivament realitzats podrà donar lloc a la minoració de les quantitats assignades.  
2. L'incompliment pel beneficiari de qualsevol dels requisits, les condicions i la resta de circumstàncies que van donar lloc a la resolució de distribució del fons, la variació de la finalitat de l'actuació o la falta de justificació de la realització d'esta donarà lloc a la incoació del corresponent expedient, que podrà finalitzar, si és el cas, amb la revocació dels fons assignats i l'obligació de reintegrar les quantitats percebudes i els interessos de demora des del moment del pagament. En la tramitació del procediment es garantirà, en tot cas, el dret de l'interessat a l'audiència.  
  
DISPOSICIONS FINALS  
  
Primera  
Es faculta el director adjunt de l'Institut Valencià de Competitivitat Empresarial en matèria d'energia per a dictar les disposicions i adoptar les mesures que considere oportunes per al desenrotllament, l'eficàcia i l'execució d'esta convocatòria.  
  
Segona  
Esta resolució entrarà en vigor el dia que es publique en el Diari Oficial de la Comunitat Valenciana.  
  
València, 16 de juliol de 2014 € El president: Máximo Buch Torralva.  
  
  
ANNEX I  
Quantia i distribució del fons per zones eòliques per a l'any 2014  
  
Zona Romanent 2012 (?) Ingressos previstos 2014 (?) Total fons 2014 (?)  
1 20.478,65 477.899,78 141.254,94  
2 23.892,19 480.373,34 173.353,10  
3 37.234,91 901.371,39 982.177,44  
6 69.647,08 255.146,85 001.800,83  
7 15.710,02 577.839,13 595.639,00  
8 11,52 266.146,96 595.534,20  
10 2,77 801.698,80 010.134,81  
11 74.232,29 273.568,90 716.386,61  
12 14.809,65 462.211,57 004.982,05  
TOTAL 256.018,47 3.107.787,50 3.363.805,97